
A szegénységi szegregáció eltérő területi jellegzetességei Baranya megyében

A jelen tanulmány a szegénység területi szegregációjának Baranya megyében tapasztalható jellegzetességeit tekinti át. Ismerteti és elemzi a megyei dimenzióban fellelhető törvényszerűségeket és összefüggéseket, majd összehasonlít négy, különböző elhelyezkedésű szegregált lakóterületet, elemzi a helyi jellegzetességeket, valamint, az előzetesen kialakított tipizálási rendszer segítségével kategorizálja azokat. A vizsgálat eredményei segítséget nyújthatnak az eltérő területi szegregáció és a marginalizálódott társadalom problémáinak kezelésében, stratégia kialakításában.



